Diari Oficial de la Generalitat Valenciana


Sumari del DOGV 1803, del 12-06-1992 (1992/825118)

RESOLUCIÓ de 5 de maig de 1992, del Conseller d'Obres Públiques, Urbanisme i Transports, per la qual s'aprova definitivament la modificació puntual del Pla General Municipal d'Ordenació de Castelló de la Plana, relativa a un canvi de classificació i qualificació del sol en els terrenys delimitats per l'autopista A-7, la carretera de Borriol i el llit del riu Sec. motivada per la creació de la Universitat <<Jaume I>> de Castelló.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1803

Data del DOGV
:   12-06-1992

Secció del DOGV
:   ALTRES DISPOSICIONS

Número del document
:   1992/825118


Data del document
:   05-05-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 5 de maig de 1992, del Conseller d'Obres Públiques, Urbanisme i Transports, que aprova definitivament la modificació puntual del Pla General Municipal d'Ordenació de Castelló de la Plana, relativa a un canvi de classificació i qualificació del sòl en els terrenys delimitats per l'autopista A-7, la carretera de Borriol i el llit del riu Sec, motivada per la creació de la Universitat Jaume I de Castelló.  
Vist l?expedient relatiu al projecte de modificació puntual del Pla General d'Ordenació de Castelló de la Plana sobre el canvi de classificació i qualificació del sòl per a la Universitat Jaume I, i d'acord amb els següents  
Antecedents de fet  
Primer  
L'Ajuntament de Castelló va aprovar inicialment el projecte el 26 de juliol de 1991 i, després d'un període d'informació pública d'un mes en el qual s'hi van produir quatre al·legacions, el va aprovar provisionalment el 19 de novembre de 1991. Així mateix, la corporació local va aprovar, el 28 de febrer de 1992, diverses correccions del projecte en compliment de l'acord adoptat per la Comissió Territorial d'Urbanisme de Castelló en la reunió del 18 de desembre de 1991.  
Segon  
El projecte consta de memòria, normes urbanístiques, programa d'actuació, estudi econòmico-financer i plans d'informació i d'ordenació. També hi ha a l'expedient informes de la Divisió de Carreteres de la Conselleria d'Obres Públiques, Urbanisme i Transports, de 16 de novembre de 1991 i de 4 de maig de 1992; de la Conselleria de Medi Ambient, informe de 18 de març de 1992 i declaració d'impacte ambiental de 19 de novembre de 1991, i de la Diputació Provincial de Castelló, informe favorable de 3 de desembre de 1991. Als quals ens remetem per a la major claredat i concisió d'aquesta resolució.  
Tercer  
La justificació de la modificació proposada es basa en el fet que el sòl actualment previst pel pla general vigent per a la Universitat de Castelló resulta insuficient, ja que la creació de la Universitat Jaume I ultrapassa les previsions del pla general; tot això a causa de la necessitat d'incrementar l?extensió del sòl destinat a universitat fonamentat en el model d'universitat elegit.  
La zona destinada a universitat en el pla general vigent té una superfície de 40,70 ha i està totalment envoltada de zones residencials, per la qual cosa no té possibilitats de creixement. L'àrea d'actuació afectada per aquesta modificació està delimitada per l'autopista A-7, la carretera de Borriol i el llit del riu Sec.  
En el pla general vigent l?àrea classificada com a SUNP-R5 té una superfície de 80,70 ha. En aquesta àrea s'estableixen dues zones amb diferent qualificació: l?una destinada al sistema general de la universitat amb una superfície de 40,70 ha, envoltada de dues zones d'ús residencial de 20 ha cadascuna. El pla general determina que en el PAU que es formula per al desenvolupament del SUNP-R5 s'establiran dos sectors: el sector residencial en el qual es concentrarà tota l?edificabilitat dels terrenys i el sector de la universitat que no tindrà aprofitament lucratiu. En les normes urbanístiques del pla general que fan referència al SUNP-R5 s'estableix que el volum haurà de concentrar-se de manera que es cedesquen per a la universitat les zones indicades en el plànol de dotacions. En la modificació que es proposa es qualifica de dotacional tot l'àmbit constituït pel sistema general de la universitat. En conseqüència, la zona universitària inclosa en el SUNP-R5 genera un volum residencial d'1,5 M3/m2 sobre parcel·la bruta que es transferirà a la zona residencial del PAU. Una vegada aprovat el PAU i cedits els terrenys, se'ls aplicarà un volum de 2 m3/m2 sobre parcel·la bruta per a dotacions docents i serveis de la universitat.  
El pla general vigent ja preveia una superfície de SUNPR-5 de 80,70 ha, amb una densitat màxima de 37,5 habitatges per hectàrea. Dels dos paràmetres anteriors es desprèn que, segons el planejament vigent ja es permetia arribar fins als 3.O00 habitatges a tota l?àrea de SUNP-R5. Aquesta xifra és la que es manté com a límit màxim que s'ha d'aplicar a la zona residencial.  
El contingut fonamental de la modificació consisteix en l'ampliació de la zona destinada al sistema general de la Universitat cap a un sòl no urbanitzable situat junt a l?àrea actualment classificada com a SUNP-R5. Bàsicament, les modificacions introduïdes es poden englobar en tres grans apartats:  
- Canvi de classificació de sòl, transformant un àrea de sòl no urbanitzable de 9,87 ha en sòl urbanitzable no programat-residencial 5.  
- Canvis de qualificació de sòl, pels quals es modifica la distribució de terrenys qualificats de residencial i d'universitat en el vigent pla general. En aquest sentit es proposa la qualificació com a sistema general de la Universitat l?àrea delimitada per l'autopista A-7, la carretera de Borriol, l'anomenat eix nord-sud (vial perpendicular a la carretera de Borriol) i el llit del riu Sec. D'altra banda, es proposa la qualificació de residencial l?àrea delimitada per l?esmentat eix nord-sud (que la separa de la zona universitària), la carretera de Borriol i el llit del riu Sec.  
- Modificacions del sistema viari en l'entorn de l'àrea d'actuació, amb l'objectiu bàsic ,d'eliminar el trànsit de pas per l'interior del recinte universitari En concret, les següents:  
1. Prolongació del passeig de Morella fins a una rotonda que separa la universitat de la zona residencial i que articularà el sistema viari que ha de desenvolupar el PAU i el pla parcial en l?interior del recinte universitari.  
2. Eliminació del vial que amb la prolongació de la quadra del Sergent s'entroncava amb la quadra de la Torta, a través del riu Sec, per a evitar trànsits no desitjats a l?interior del recinte universitari.  
3. Modificació del traçat del vial núm. 110 per a permetre un enllaç adequat amb la rotonda que es dissenya al passeig de Morella.  
4. Modificació del traçat del vial número 40, a causa de la supressió dels dos ponts sobre el riu Sec que prolongaven les quadres de la Costa i del Sergent cap a la zona universitària.  
5. D'altra banda, es plantejava inicialment el desdoblament de l'accés des de la carretera de Borriol. Tanmateix, a causa d'una al·legació particular formulada en el període d'informació pública pel propietari d'una nau industrial que quedava afectada per l?esmentat desdoblament, en l'acord d'aprovació provisional s'estima en part l?esmentada al·legació, i es determina que «la resolució definitiva de l'accés a la ciutat des de la carretera de Borriol es posposa a un moment posterior en què es puga estudiar el tema més globalment, i es limita la modificació a la zona objecte del PAU i del campus universitari i a les seues connexions amb la ciutat».  
L'Àmbit intern de l'actuació projectada, que forma la ciutat universitària, té una superfície de 125 ha, de les quals 84,05 ha estan destinades a sistema general de la Universitat i la resta a ús residencial. El sistema d'actuació establert per al desenvolupament del SUNP-R5. es el d'expropiació.  
Quart  
La Comissió Territorial d'Urbanisme de Castelló, en la sessió del 18 de desembre de 1991, va acordar emetre un informe favorable sobre l'aprovació definitiva de l?expedient de referència, sempre que l'Ajuntament de Castelló de la Plana acordarà, abans d'elevar l?expedient al Conseller d'Obres Públiques, Urbanisme i Transports per a l'aprovació definitiva, l?esmena de les observacions indicades en l?esmentat acord i que s'arreplegaren en el projecte, també, les indicacions de la Divisió de Carreteres de la Direcció General d'Obres Públiques de la Conselleria d'Obres Públiques, Urbanisme i Transports indicades en l?informe del 16 de novembre de 1991. Aquestes observacions consistien, fonamentalment, en:  
- La inclusió del llit del riu Sec en els plànols de classificació del sòl.  
- La mancança de justificació que no es produïa increment de la densitat de població residencial.  
- La contradicció respecte de la introducció de la limitació d'altura màxima en la normativa urbanística de la zona universitària.  
- L'absència de justificació sobre les afectacions que es derivaven de les modificacions del sistema viari.  
- El no establiment en el programa d'actuació de les previsions específiques concernents a la realització del sistema general de la universitat.  
- La falta d'informe de la Conselleria d?agricultura i Pesca sobre la via pecuària, assagador de l'Enramada. No obstant això, i sense perjudici del que s'ha exposat anteriorment, atès que els obstacles puntuals constatats en l?esmentat acord es podien esmenar i necessitaven precisions específiques que, objectivament, no afectaven el model territorial fonamental, que subsistia en les línies definitòries, i, atesa la celeritat que exigia l'actuació projectada (harmonitzant d'aquesta manera amb les exigències tant de l'interès públic que comporta la construcció de la universitat Jaume I de Castelló com de l'autonomia municipal que reclama el major respecte per a la voluntat municipal), podria, si l'ajuntament ho considera oportú, desglossar l?expedient perquè el conseller d'Obres Públiques Urbanisme i Transports aprovés definitivament amb caràcter parcial el projecte exclusivament pel que fa a l'àmbit intern de l'actuació delimitat per la universitat amb una superfícies de 12.5 ha sempre que es corregiren les observacions assenyalades que li afectaren- i suspendre l'aprovació definitiva de les modificacions relatives a l?entorn de l?àrea d'actuació amb el sistema viari exterior d'accés a la universitat des de la carretera C-238, que en tot cas haurien d'estar resoltes abans de l'aprovació del programa d'actuació urbanística i del pla parcial corresponent, o al mateix temps.  
Cinquè  
En compliment d'aquest acorda L'Ajuntament de Castelló de la Plana, en la sessió del 28 de febrer de 1992, va acordar una sèrie de correccions al projecte i com a conseqüència d'elles s'han rectificat els següents documents: memòria, normes urbanístiques, programa d'actuació i els plànols d'ordenació relatius a la classificació del sòl, sistemes generals i alineacions. A més s'han afegit els següents documents: annex a la memòria en què es justifiquen les modificacions introduïdes com a conseqüència de l'informe de la Comissió Territorial d'Urbanisme i plànol de proposta de modificació del traçat de la via pecuària de l'assagador de l'Enramada. Tot això ha estat refós en una còpia modificada del projecte inicial, que definitivament conté els següents documents: memòria, annex de la memòria, normes urbanístiques, programa d'actuació, estudi econòmico-financer, plànols d'informació i d'ordenació i plànol de proposta de modificació de via pecuària.  
sisè  
Les correccions introduïdes són les que s'exposen tot seguit:  
1. Exclusió del llit del riu Sec.  
Es rectifica el plànol d'ordenació número 7 «classificació del sòl», de manera que s'exclou el llit del riu Sec de l?àrea classificada com a sòl urbanitzable no programat-residencial 5 (SUNP-R5), i queda classificat com a sòl no urbanitzable protecció del riu (SNU-PR).  
2. Justificació que no es produeixen augments de la densitat de població.  
S'indica que l'ampliació de l?àrea de SUNP-R5 per la banda oest -respecte de l?àrea classificada pel pla general- queda compensada, en termes de superfície, amb l?exclusió del llit del riu Sec. En conseqüència, si la superfície total de l?àrea de SUNP-R5 no augmenta i, d'altra banda, no s'han modificat els paràmetres d'edificació establerts pel pla general per a aquesta classe de sòl, el resultat serà que aquesta modificació no augmenta la densitat de població, per la qual cosa no es requereix la previsió de majors espais lliures.  
3. Eliminació de la regulació de l'altura màxima en la zona universitària.  
S'afirma que no ha estat voluntat municipal d'introduir cap limitació d'altura que no estigués prevista al vigent pla general, i s'indica que serà el programa d'actuació urbanística que desenvolupe el SUNP-R5. el que regularà aquestes condicions, tant en la zona universitària com en la zona residencial.  
En conseqüència, es mantenen íntegrament les normes urbanístiques establertes pel pla general vigent per al SUNPR5, per la qual cosa s'elimina la regulació de l'altura màxima de les edificacions en la zona universitària que inicialment s'havia introduït en la normativa de la present modificació.  
4. Justificació dels efectes que es deriven de les modificacions del sistema viari.  
En primer lloc, s'afirma que no s'ha produït cap canvi en les delimitacions dels PERI 1, 2, 8 i 9 com tampoc n'hi ha hagut en el SUNP-R4. Tanmateix, aquesta afirmació convé matisar-la amb la següent puntualització: en l'apartat cinquè dels fonaments de dret de l'acord de la Comissió Territorial d'Urbanisme sovint esmentat, s'assenyalava el canvi de delimitació únicament respecte del PERI-1 i del SUNP-R4. El fet cert és que aquest canvi existia en el projecte presentat inicialment, com a conseqüència de la modificació que s'introduïa en l'amplària del vial paral·lel a l'autopista A-7. En el projecte que ara es presenta, l'amplària de l?esmentat vial torna a ser el que inicialment preveia el Pla General vigent, per la qual cosa ara sí que és possible afirmar que el projecte modificat no canvia la delimitació del PERI-1 ni del SUNP-R4.  
Pel que fa als efectes que no canvis de delimitació- sobre els 2, 8 i 9, sòl urbà-nuclis perifèrics i un element del sistema general d'equipament comunitari, únicament s'introdueix, amb caràcter general, aquesta justificació:  
«Pel que fa a la funcionalitat general del sistema viari es proposa eliminar la continuïtat de determinats vials per l?interior de la futura zona universitària, tot això per raons tan òbvies que no cal explicar, i queden d'altra banda perfectament definides les connexions dels diferents PERI amb la resta de la ciutat. Per acabar, hem de considerar que per als PERI residencials és preferible que s'elimine el trànsit de vehicles ràpids, sorollosos i molestos per l?interior».  
Per acabar, pel que fa al canvi de qualificació d'una illa al PERI-8 que passava de SU-unifamiliar a SU-industrial ; s'indica que l?error prové del pla general, ja que en el plànol d'usos globals estava grafiada amb la trama corresponent a l?ús residencial unifamiliar, quan l?esmentat PERI és d'ús industrial, i està prohibit l?ús residencial. Com a conseqüència, cal deduirne que aquesta modificació no canvia la qualificació d'aquesta illa, sinó que únicament es tracta de la correcció d'un error material, en els plànols d'usos globals del pla general vigent.  
5. Inclusió en el programa d'actuació del sistema general de la universitat.  
S'introdueix un annex al programa d'actuació en el qual s'arrepleguen les previsions específiques concernents a la realització del sistema general de la universitat.  
Fonamentalment s'estableix que tot el recinte delimitat com a universitat serà desenvolupat a través d'un Pla Especial d'Ordenació, que el sistema d'obtenció dels terrenys serà per expropiació, per als que no estiguen inclosos en l'àmbit del SUNP-R5, i la resta per cessió a càrrec del PAU i que una vegada obtinguda la titularitat pública dels terrenys s'hi urbanitzarà, i se seguiran les fases d'execució que s'establesquen al pla especial.  
6. Canvi de tracta de la via pecuària de l'assagador de l?Enramada.  
Es proposa el canvi de traçat de la via pecuària de l'assagador de l?Enramada, que actualment travessa la zona afectada per la modificació, amb aquest itinerari: traçat paral·lel a l'autopista A-7 fins al llit del riu Sec i descens per aquest  
darrer fins a l?entroncament amb el traçat original en el camí de Cremor.  
S'aporta un plànol en què es reflecteixen el traçat actual i el canvi de traçat que es proposa.  
7. Modificacions del sistema viari.  
Respecte al traçat de la carretera C-238 (carretera de Borriol), s'han modificat les seues alineacions de manera que s'elimina el doble revolt que es plantejava inicialment en el pla general vigent, i es dissenya un nou traçat amb un revolt mes suavitzat de radi 500. D'aquesta manera es possibilita la creació d'una doble calçada amb dos carrils en tots dos sentits, i permet construir un carril de servei per a l'accés a les naus situades al costat nord de la carretera.  
Es justifica el desplaçament de la franja de protecció de la carretera C-238 per evitar d'afectar edificacions existents a la marge situada al nord. D'altra banda, s'afirma que amb aquesta solució no es produiran canvis bruscos d'alineacions.  
El vial paral·lel a l'autopista A-7, que inicialment la modificació en reduïa l'amplària de 57 metres a 25 metres, torna a traçar-se amb l'amplària que preveia el pla general, és a dir, 57 metres. Es justifica la modificació de traçat d'un vial situat al costat del riu Sec (carrer 110) per aquests motius:  
- El traçat del pla vigent era impossible d'executar, ja que envaïa el llit.  
- El nou traçat enllaça directament les noves rotondes creades als extrems del vial.  
- La franja delimitada pel carrer 110 i el llit del riu hauria de tenir un tractament de zona verda, similar al dissenyat pel Pla Parcial a la vora esquerra. Amb això, s'aconseguirà un adequat tractament del riu des d'un punt de vista paisatgístic i s'evitarà que el carrer tinga accés a propietats pels seus dos costats, cosa que restaria funcionalitat al trànsit.  
Fonaments de dret  
Primer  
La tramitació és correcta segons el que exigeixen els articles 40 i 41 de la Llei del Sòl per remissió de l'article 49.1 del mateix cos legal i la documentació es considera adequada i suficient, tenint en compte l'objecte de la modificació plantejada, i s'ajusta el seu contingut a les determinacions establertes a l'article 161 en relació amb el 37 i següents del Reglament de Planejament Urbanístic.  
Segon  
La modificació plantejada no comporta cap alteració del model de desenvolupament previst al Pla General, ja que es tracta de desenvolupar la Universitat en la mateixa zona on la ubica el pla general, però amb una major superfície. D'altra banda, es considera que no s'adopten nous criteris relatius a l?estructura general i orgànica del territori, per la qual cosa es considera que les alteracions de les determinacions del pla que es propetsen poden considerar-se com una modificació d'aquest, d'acord amb el que estableix l'article 154 del Reglament de Planejament.  
Tercer  
El dia 18 de març de 1992, la Conselleria de Medi Ambient emeté un informe favorable a la modificació de traçat de la via pecuària de l'assagador de l?Enramada, on s'indicava, en resum, que calia incloure en el projecte el text de la descripció nova de la via pecuària següent: «Arranca de l'assagador d'Almassora a la venta del Pigós i prenent la direcció E, passa al costat del corral de Pebró, creua l'assagador de muntanya Negra, després continua pel mas del Caçador i s'acosta a la carretera per davant de la caseta de peons caminers i els terrenys del Collet per l?esquerra. Més avant va pel camí de l?Enramada fins a arribar al camí de Na Tora, hui en dia tallat per l'autopista A-7, que sense creuar-la gira a la dreta, segueix pel camí de servitud de l'autopista, on limita a la dreta amb cultius de cítrics i horta, fins a arribar al riu Sec. Passa per davall del pont de l'A-7 seguint el curs del riu Sec en direcció a la mar fins que arriba a l?Ermita de Sant Joan, al riu Sec, que limita a la dreta del pas. Des d'aquest punt, l'assagador abandona el riu Sec i després de girar per la dreta continua pel traçat antic entre edificacions pel camí de Cremor, carrer del Cronista Muntaner, creua la carretera N-340 i segueix pel carrer Cronista Muntaner fins a arribar a l?estació del tren on acaba. Té una longitud aproximada de 5.850 m, i és dins del terme municipal de Castelló. Les amplàries legals i necessàries d'aquest nou trallat es fixaran escaientment segons les necessitats agràries actuals, i es reflectirà en l'acta de modificació de traçat que es redacte quan pertoque amb els informes de les parts afectades d'acord amb la legislació vigent en matèria de vies pecuàries». Així mateix d'aquest informe es dedueix que el llit del riu Sec, que es classifica com a SNU-PR sòl no urbanitzable de protecció del riu, hauria de constar a més com a zona de protecció de la via pecuària, accés oest a Castelló de la C-238, que al seu dia aprove aquesta Conselleria d'Obres Públiques, Urbanisme i Transports, segons el que estableix l'article 25 de la Llei 6/1991, de Carreteres de la Comunitat Valenciana, de 27 de mare, de la Generalitat Valenciana.  
Quart  
Amb data de 4 de maig de 1992, s'emet informe favorable per la Direcció General d'Obres Públiques d'aquesta Conselleria, ben antés que les actuacions sobre la carretera C-238 de titularitat autonòmica quedaran supeditades a les determinacions contengudes en el projecte d'accés oest a Castelló de la C-238, que aprove aquesta Conselleria d'Obres Públiques, Urbanisme i Transports, de conformitat amb el que establert l'article 25 de la Llei 6/1991 de la Generalitat Valenciana, de 27 de març, de Carreteres de la Comunitat Valenciana.  
Cinquè  
Sense perjudici de l'anterior, i d'acord amb el contingut dels informes sectorials de la Conselleria de Medi Ambient i de carreteres de la Conselleria d'Obres Públiques, Urbanisme i Transports que hauran, al seu moment, ser oportunament urbanístic pot afirmar-se que la modificació compleix les determinacions establertes a la Llei del sòl i als reglaments que la despleguen.  
sisè  
El Conseller d'Obres Públiques, Urbanisme i Transports és l'autoritat competent per a resoldre l'aprovació definitiva dels plans generals -- i les modificacions- de municipis que siguen capitals de província o que tinguen una població de més de 50.000 habitants, d'acord amb el que estableix l'article 35.1.c de la Llei del Sòl en relació amb l'article 3.2 del Decret 137/1990, de 30 de juliol, del Consell de la Generalitat Valenciana, que aprova el Reglament dels Òrgans Urbanístics de la Generalitat Valenciana.  
Vistos els preceptes legals esmentats, la Llei del Sòl, la Llei de Procediment Administratiu i la resta que s'hi puga aplicar, resolc:  
Aprovar definitivament la modificació puntual del Pla General Municipal d'Ordenació de Castelló de la Plana relativa a un canvi de classificació i de qualificació del sòl en terrenys delimitats per l'autopista A-7, la carretera de Borriol i el llit del riu Sec, motivada per la creació de la universitat Jaume I, de Castelló.  
Contra aquesta resolució, que no esgota la via administrativa, es pot interposar recurs de reposició davant aquest conseller en el termini d'un mes, comptador des de l?endemà de la notificació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la notificació de la resolució del recurs de reposició, si aquesta fóra expressa, o en el termini d'un any des de la data d'interposició de l?esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estima procedent.  
València, 5 de maig de 1992. - El Conseller d'Obres Públiques, Urbanisme i Transports: Eugenio Burriel de Orueta.